અંદાજપત્રના રૃા. ૭૯,૨૯૫ કરોડના કુલ આયોજિત ખર્ચમાંથી કૃષિ વિકાસ તથા ઇતર સેવાઓ માટે મળીને રૃા. ૩૮,૪૮૪.૧૫ કરોડની ફાળવણી કરી હતી. જે કુલ ફાળવણીના ૪૮.૫૩ ટકા જેટલી થાય છે. ગુજરાતના ૨૦૧૫-૧૬ના નાણાંકીય વર્ષના બજેટમાં શહેરી વિકાસ, આરોગ્ય, પરિવાર કલ્યાણ, મહિલા અને બાળ વિકાસ, પંચાયત ને ગ્રામીણ વિકાસ તથા સામાજિક ન્યાયને પ્રાધાન્ય આપવામાં આવ્યું છે. વડા પ્રધાન નરેન્દ્ર મોદીના સ્વચ્છતા અભિયાનને આગળ ધપાવવા માટે રૃા. ૧૯૦૦ કરોડથી વધુની ફાળવણી ગુજરાત સરકારના બજેટમાં કરવામાં આવી છે. વાર્ષિક યોજનાનું કુલ કદ રૃા. ૭૯૨૯૫.૧૧ કરોડનું છે.